ai4bharat/Pralekha huggingface dataset:
शिक्षण मंत्रालय
अन्नपूर्णा देवी यांनी 'गुणवत्ता आणि शाश्वत शाळा: भारतातील शाळांमधील शिक्षण 'या संकल्पनेवरील तांत्रिक सत्राला संबोधित केले
पंतप्रधान नरेंद्र मोदी यांनी 7 सप्टेंबर 2021 रोजी व्हिडीओ कॉन्फरन्सिंगच्या माध्यमातून शिक्षक पर्वच्या उद्घाटनपर परिषदेला संबोधित केले. या परिषदेनंतर 'गुणवत्ता आणि शाश्वत शाळा: भारतातील शाळांमधील शिक्षण' या संकल्पनेवरील तांत्रिक सत्र आयोजित केले होते. शिक्षण राज्यमंत्री अन्नपूर्णा देवी यावेळी प्रमुख पाहुणे म्हणून उपस्थित होत्या. सत्राच्या अध्यक्षपदी राष्ट्रीय शिक्षण धोरण समितीचे अध्यक्ष डॉ. के. कस्तुरीरंगन होते. एनसीईआरटीचे माजी संचालक प्रा.जे.एस. राजपूत आणि मंत्रालयाचे वरिष्ठ अधिकारी यावेळी उपस्थित होते.
यावेळी बोलताना अन्नपूर्णा देवी म्हणाल्या की, राष्ट्राचा विकास शिक्षणावर अवलंबून असतो कारण शिक्षण हे राष्ट्रीय चारित्र्य घडवण्याचे एक महत्त्वाचे साधन आहे. म्हणूनच मुलांची क्षमता वाढवणे आवश्यक आहे. शिक्षक आणि मुले एकत्रितपणे शिकणे महत्वाचे आहे, त्यांनी स्थानिक कौशल्ये देखील शिकली पाहिजेत आणि अनुभवावर आधारित शिक्षण आत्मसात केले पाहिजे जेणेकरून सध्याच्या काळात शिक्षण अधिक सुसंगत होईल यावर त्यांनी भर दिला.
कस्तुरीरंगन यांनी या महत्वपूर्ण परिषदेचे आयोजन केल्याबद्दल शिक्षण मंत्रालयाच्या प्रयत्नांचे कौतुक केले. पंतप्रधानांनी आगामी सत्रांसाठी चर्चेचा पाया रचला असे सांगून एनईपी 2020 प्रत्यक्षात साकार करण्यासाठी हाती घेतलेल्या उपक्रमांचे कौतुक केले.
प्रा.जे.एस. राजपूत म्हणाले, शिक्षकांप्रति आदर पुनःस्थापित करण्याची गरज आहे. ते पुढे म्हणाले की, शिक्षकांनी देखील लक्षात ठेवले पाहिजे की त्यांनी आधी मुलाची ओळख करून घ्यायला हवी, मुलाचे मन समजून घेतले पाहिजे आणि हे लक्षात ठेवले पाहिजे की काहीही शिकवता येत नाही तर शिकता येऊ शकते.
एनसीईआरटीचे संचालक प्रा.श्रीधर श्रीवास्तव यांनी परिषदेच्या समारोप सत्रात सहभागी झालेल्यांचे स्वागत केले. महामारीच्या परिस्थितीत एनसीईआरटीने ऑनलाईन पद्धतीने शिक्षणाला पाठिंबा देऊन, शिक्षकांना सहाय्य करण्यासाठी पर्यायी शैक्षणिक वेळापत्रक, प्रज्ञाता मार्गदर्शक तत्त्वे आणि निष्ठा 2.0 ऑनलाइन प्रशिक्षण मोड्यूल्स यासारख्या शिकणे-शिकवणे संसाधनांचा विकास करून एनसीईआरटीने बजावलेली सक्रिय भूमिका अधोरेखित केली.
आरोग्य आणि कुटुंब कल्याण मंत्रालय
कोविड-19 प्रतिबंधक लसीची राज्ये/केंद्रशासित प्रदेशातील उपलब्धतेची अद्ययावत माहिती
राज्ये आणि केंद्रशासित प्रदेशांना सुमारे 200.32 कोटी लसीच्या मात्रा केल्या उपलब्ध
राज्ये आणि केंद्रशासित प्रदेशांकडे अजूनही 6.06 कोटींपेक्षा अधिक लसीच्या न वापरलेल्या उपयोगी मात्रा, शिल्लक
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाचा सार्वत्रिकीकरणाचा नवा टप्पा 21 जून, 2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसीचा पुरवठा विनामूल्य करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात, केंद्र सरकार देशातील लस उत्पादकांद्वारे उत्पादित 75% लस खरेदी करून या लसीचा राज्ये आणि केंद्रशासित प्रदेशांना  पुरवठा करत आहे.
|
|
VACCINE DOSES
|
|

|
|
SUPPLIED
|
|
2,00,32,00,975
|
|
BALANCE AVAILABLE
|
|
6,06,58,970
केंद्र सरकारने सुमारे 200.32  कोटी लसींच्या मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
6.06  कोटी न वापरलेल्या उपयोगी मात्रा राज्ये आणि केंद्रशासित प्रदेशांकडे शिल्लक आहेत.
रस्ते वाहतूक आणि महामार्ग मंत्रालय
जम्मू-काश्मीरमध्ये राष्ट्रीय महामार्ग क्रमांक 44 च्या उधमपूर-रामबन टप्प्यातील चिनाब नदीवरील 2- पदरी जयस्वाल पुलाचे बांधकाम पूर्ण झाले आहे - नितीन गडकरी
जम्मू-काश्मीरमध्ये राष्ट्रीय महामार्ग क्रमांक 44 च्या उधमपूर-रामबन टप्प्यातील चिनाब नदीवरील 2- पदरी जयस्वाल पुलाचे बांधकाम पूर्ण झाले असल्याची माहिती केंद्रीय रस्ते वाहतूक आणि महामार्ग मंत्री नितीन गडकरी यांनी दिली. अत्यंत बारकाईने रचना करण्यात आलेला हा 118 मीटरचा लांबीचा बॅलन्स्ड कँटिलिव्हर पूल सुमारे 20 कोटी रुपये खर्चून बांधण्यात आला आहे, असे गडकरी यांनी ट्विट संदेशांमध्ये म्हटले आहे.
या पुलाच्या उभारणीमुळे दोन उद्देश साध्य होतील असे गडकरी यांनी सांगितले. सर्वप्रथम, हा पूल चंदेरकोट ते रामबन टप्प्यातील वाहतूक कोंडी कमी करून वाहनांची सुरळीत वाहतूक सुनिश्चित करेल. दुसरे म्हणजे हा पूल जम्मू-श्रीनगर राष्ट्रीय महामार्ग 44 वर लवकरच सुरू होणाऱ्या 'श्री अमरनाथ यात्रे' दरम्यान वाहने आणि यात्रेकरूंची वेगवान वाहतुक सुलभ करेल, असे ते म्हणाले
पंतप्रधान नरेंद्र मोदी यांच्या दूरदर्शी नेतृत्वाखाली जम्मू आणि काश्मीरला अपवादात्मक महामार्ग पायाभूत सुविधा उपलब्ध करून देण्याच्या वचनबद्धतेवर सरकार ठाम आहे, हे गडकरी यांनी अधोरेखित केले. हा परिवर्तनकारी विकास केवळ या प्रदेशाच्या आर्थिक विकासात योगदान देत नाही तर एक प्रमुख पर्यटन स्थळ म्हणून या क्षेत्राचे आकर्षणही वाढवेल, असा विश्वास त्यांनी व्यक्त केला.
केंद्रीय लोकसेवा आयोग
संयुक्त संरक्षण सेवा परीक्षा 2021 चा अंतिम निकाल जाहीर
नवी दिल्ली, 3 जून 2022
केंद्रीय लोकसेवा आयोगाने 2021 मध्ये घेतलेल्या संयुक्त संरक्षण सेवा परीक्षा 2021 च्या आधारावर आणि भारतीय संरक्षण अकादमी, डेहराडून, भारतीय नौदल अकादमीस एझिमला, केरळ तसेच वायुदल अकादमी, हैदराबाद  प्रशिक्षण अभ्यासक्रम म्हणजे क्रमांक साठी 212 संरक्षण मंत्रालयाच्या सेवा निवड मंडळाने घेतलेल्या मुलाखतींमधील गुणवत्तेवर आधारित पात्र ठरलेल्या 142  उमेदवारांची यादी पुढीलप्रमाणे आहे. सरकारने सूचित केल्याप्रमाणे भारतीय लष्करी अकादमीसाठी 100 जागा असून त्यात एनसीसी सी प्रमाणपत्र धारण करणााऱ्यया  13 आरक्षित जागांचा तसेच भारतीय नौदल अकादमी, एझीमला, केरळ कार्यकारी शाखेसाठी 22 पदे आणि हवाई दल अकादमी, हैदराबादसाठी 32 जागा   आहेत.लेखी परीक्षेत भारतीय लष्करी अकादमी, भारतीय नौदल अकादमी आणि भारतीय वायुदल अकादमीसाठी अनुक्रमे 2469, 1079 आणि 599 उमेदवारांची पात्र ठरल्याची शिफारस आयोगाने केली आहे.
लष्करी मुख्यालयात सेवा निवड मंडळाकडून परीक्षेत उत्तीर्ण ठरणारे उमेदवार हे अंतिम पात्र उमेदवार आहेत. हे निकाल केंद्रीय लोकसेवा आयोगाचे संकेतस्थळ http://www.upsc.gov.in यावरही उपलब्ध आहेत.
अधिक माहितीसाठी, उमेदवार आयोगाच्या कार्यालयातील गेट सीच्या सुविधा काऊंटरवर वैयक्तिक येऊन किंवा 011- 23385271/ 011-23381125/ 011-23098543 दूरध्वनी क्रमांकावर कोणत्याही कार्यालयीन दिवशी सकाळी 10 ते 5 वाजेपर्यंत संपर्क करू शकतात.
G.Chippalkatti/U.Kulkarni/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 107
ग्राहक व्यवहार, अन्न आणि सार्वजनिक पुरवठा मंत्रालय
भारतीय अन्न महामंडळाने ई-लिलावामध्ये दोन दिवसांत 9.2 लाख मेट्रिक टन गव्हाची केली विक्री
ई-लिलावात झाले 1150 बोलीदार सहभागी
देशातील गहू आणि गव्हाच्या पिठाच्या वाढत्या किमती नियंत्रणात आणण्यासाठी, मंत्र्यांच्या समितीने केलेल्या शिफारशीनुसार, भारतीय अन्न महामंडळाने  केंद्राकडून गव्हाच्या ई-लिलावासाठी राखून ठेवलेल्या 25 लाख मेट्रीक टन  गव्हाच्या साठ्यापैकी 22 लाख मेट्रिक टन देण्याची तयारी दाखविली. खुल्या बाजार विक्री योजनेंतर्गत  विविध मार्गांद्वारे बाजारातील साठ्याचा 1 आणि 2 फेब्रुवारी 2023 रोजी ई- लिलाव करण्यात आला.
ई-लिलावात पहिल्या आठवड्यात 1150 हून अधिक बोलीदार सहभागी झाले आणि देशभरात 9.2 लाख मेट्रिक टना ची विक्री झाली.
ई लिलावाद्वारे गव्हाची विक्री मार्च 2023 च्या दुसऱ्या आठवड्यापर्यंत दर बुधवारी देशभरात सुरू राहणार आहे.
ई-लिलावाच्या पहिल्या आठवड्यात 100 ते 499 मेट्रिक टनांपर्यंत जास्तीत जास्त मागणी होती, त्यानंतर 500-1000 मेट्रिक टन आणि त्यानंतर 50-100 मेट्रिक टन इतकी मागणी होती. लहान आणि मध्यम आटा गिरणी मालक आणि व्यापाऱ्यांचा लिलावात सक्रिय सहभाग होता. एकाच वेळी जास्तीत जास्त 3000 मेट्रिक टनासाठी फक्त 27 बोली प्राप्त झाल्या.
एफसीआयने लिलावासाठी सरासरी दर 2474 रूपये प्रति क्विंटल असा निश्चित केला.फेब्रुवारीच्या पहिल्या आठवड्यात झालेल्या ई-लिलावात एफसीआयने 2290 कोटी रूपये मिळवले.
केंद्रीय भंडार, राष्ट्रीय सहकारी ग्राहक महासंघ  आणि राष्ट्रीय कृषी सहकारी विपणन महासंघ  यासारख्या सरकारी सार्वजनिक क्षेत्रातील कंपन्या/सहकारी संस्था/ महासंघ यांना मिळालेल्या 3 एलएमटी गव्हाचे, पिठामध्ये रूपांतर करण्यासाठी 2350 रूपये प्रति क्विंटल अशा सवलतीच्या दराने ई-लिलावाशिवाय विक्रीसाठी उपलब्ध झाला आहे. आणि जास्तीत जास्त लोकांना 29.50 रूपये प्रति किलो दराने किरकोळ किमतीत गहू देण्यात आला. एनसीसीएफला 7 राज्यांमध्ये 50, 000 मेट्रिक टन गहू वितरणासाठी देण्यात आला. देशभरामध्ये गव्हाच्या पिठाच्या किमती खाली आणण्यासाठी या योजनेअंतर्गत 1 एलएमटी गहू नाफेडला आणि 1 एलएमटी गहू केंद्रीय भंडारला दिला जातो. केंद्रीय भंडारने या योजनेअंतर्गत गव्हाचे पिठ विकण्याची योजना सुरू केली आहे. नाफेड ही योजना ८ राज्यांमध्ये सुरू करणार आहे.
ई-लिलावाने गेल्या एका आठवड्यात गव्हाच्या बाजारभावात 10% पेक्षा जास्त घसरण झाली आहे. ई-लिलावात विकला जाणारा गहू उचलल्यानंतर आणि आटा बाजारात उपलब्ध झाल्यानंतर भाव आणखी घसरतील.
आरोग्य आणि कुटुंब कल्याण मंत्रालय
डॉ हर्ष वर्धन यांच्या हस्ते दिल्लीतील एम्स येथे कोविड- 19 प्लाझ्मा दान मोहिमेचे उद्घाटन
कोविड -19 वर विजय मिळवण्याच्या आमच्या प्रवासात प्रत्येक देणगीदाराचा सहभाग, आणि आम्हाला अशा जास्तीत जास्त कोरोना योद्धयांची गरज आहे - डॉ हर्ष वर्धन
केंद्रीय आरोग्य आणि कुटुंब कल्याण मंत्री डॉ हर्ष वर्धन यांनी आज एम्स दिल्ली येथे प्लाझ्मा दान मोहिमेला हिरवा झेंडा दाखवला. हा कार्यक्रम दिल्ली पोलिसांनी संयुक्तपणे आयोजित केला होता ज्यामध्ये कोविड वर मात केलेले 26 पोलिस कर्मचारी स्वेच्छेने ब्लड प्लाझ्मा दान करण्यासाठी आले होते.
या उपक्रमाबद्दल दिल्ली पोलिसांबद्दल कृतज्ञता व्यक्त करताना ते म्हणाले, “कोरोनामुळे दिल्लीच्या डझनभर पोलिस कर्मचाऱ्यांचा मृत्यू झाला हे फार वाईट आहे. मात्र तरीही या परिस्थितीत या विषाणूचा प्रसार रोखण्यासाठी कर्मचारी तैनात करण्याचे मोठे काम ते करत आहेत, जिथे प्रतिबंधित क्षेत्रांची संख्या 200 वरून 600 वर गेली आहे. ”
डॉ. हर्ष वर्धन यांनी 26 पोलिस हवालदारांना प्रमाणपत्र देऊन या स्वयंसेवकांच्या योगदानाला सलाम केला. त्यापैकी ओम प्रकाश आज तिसऱ्यांदा त्यांचे प्लाझ्मा दान करत होते. या दानाचा कायमस्वरुपी प्रभाव अन्य देशवासींवर पडेल, ज्यांना त्यांचे प्लाझ्मा दान करण्यास प्रेरणा मिळेल, असे केंद्रीय मंत्र्यांनी नमूद केले. कोविड -19 वर विजय मिळविण्याच्या आमच्या प्रवासात प्रत्येक देणगीदाराचा सहभाग आहे. आणि एक निश्चित उपचार किंवा लस विकसित होईपर्यंत या महामारीचा सामना करण्यासाठी आपल्याला यांच्यासारखे अधिकाधिक प्लाझ्मा योद्धाची गरज आहे असेही ते म्हणाले.
त्यांनी या रणनीतीची प्रचंड क्षमता आणि त्यात सरकारची इच्छाशक्ती याची दखल घेतली. ते म्हणाले, “आतापर्यंत कॉनवेलेसेंट प्लाझ्मा थेरपीला सहानुभूतीपूर्ण वापरासाठी मंजुरी देण्यात आली आहे आणि दिवसरात्र उपलब्धता सुनिश्चित करण्यासाठी विविध प्लाझ्मा बँका तयार केल्या जात आहेत. कोविड -19 रूग्णांपैकी भारतामध्ये रुग्ण बरे होण्याचा दर उत्तम असला तरीही प्लाझ्मा दान करणाऱ्यांचे प्रमाण अजूनही नगण्य आहे. एम्स, नवी दिल्ली दिल्ली पोलिस कोरोना योध्यांच्या सहकार्याने ही प्लाझ्मा दान मोहीम आयोजित करत असल्याचा मला आनंद आहे. ”
1994 मध्ये पल्स पोलिओ मोहिमेच्या यशाचा अविभाज्य भाग म्हणून दिल्ली पोलिसांच्या योगदानाची आठवण करून देताना डॉ हर्षवर्धन म्हणाले की, हजारो पोलिस कॉन्स्टेबल अभियानामध्ये सहभागी झाले आणि त्यांनी व्यापक जनजागृती मोहीम राबवली. 100 दूरध्वनी क्रमांकही याच मोहिमेसाठी समर्पित होता, अशी आठवण त्यांनी करून दिली.
बरे झालेल्या कोविड -19 रुग्णांच्या प्लाझ्मामध्ये सार्स -सीओव्ही -२ विषाणू च्या संरक्षणात्मक अँटीबॉडीज असतात. त्या कोविड -19 च्या रूग्णांना संक्रमित केल्यानंतर त्यांना प्रतिकारशक्ती प्रदान करू शकतात . याचा संभाव्य फायदा लक्षात घेता, जे रुग्ण पारंपारिक उपचारांना प्रतिसाद देत नाहीत त्यांना प्लाझ्मा थेरपी दिली जाते. कोविड -19 मधून उपचारानंतर बरे झाल्यांनतर किंवा घरातील अलगीकरणानंतर 28 दिवस पूर्ण झाल्यावर 18 ते 60 वर्षे वयोगटातील 50 किलोपेक्षा जास्त वजन असलेले कुणीही ब्लड प्लाझमा दान करण्यास पात्र आहेत. रक्तपेढी रक्तदान करण्याच्या पात्रतेचे मूल्यांकन करेल आणि रक्तदान करण्यापूर्वी त्यांच्या रक्तातील कोविड -19 संरक्षणात्मक अँटीबॉडीची पातळी तपासेल. बचावलेल्या व्यक्तीच्या रक्तामध्ये सामान्यत: अशा अँटीबॉडीजचे प्रमाण जास्त असते आणि जेव्हा एखाद्या संसर्ग झालेल्या व्यक्तीला दिले जाते तेव्हा या अँटीबॉडीज रक्तामध्ये पसरतात , टिश्यूमध्ये पोहोचतात आणि विषाणूला निष्प्रभ करतात. दानाची प्रक्रिया एक ते तीन तासांत पूर्ण होते आणि त्याच दिवशी प्लाझ्मा गोळा केला जाऊ शकतो.
पंतप्रधान कार्यालय
पूरस्थितीबाबत पंतप्रधानांनी केरळच्या मुख्यमंत्र्यांशी केली चर्चा; सर्वतोपरी मदतीची ग्वाही
नवी दिल्ली, 9 ऑगस्ट 2018
केरळमधील पूरस्थितीबाबत पंतप्रधान नरेंद्र मोदी यांनी केरळचे मुख्यमंत्री पी.विजयन यांच्याशी चर्चा केली.
“केरळचे मुख्यमंत्री पी विजयन यांच्याशी राज्यातल्या विविध भागात पुरामुळे उद्भवलेल्या परिस्थितीबाबत चर्चा केली. पूरग्रस्तांना सर्वतोपरी साहाय्य करण्याची ग्वाही दिली. या संकटात केरळातील जनतेबरोबर खांद्याला खांदा लावून आम्ही उभे आहोत” असे पंतप्रधानांनी म्हटले आहे.
B.Gokhale/S.Kakade/P.Malandkar
(Visitor Counter : 58
महिला आणि बालविकास मंत्रालय
महिलांच्या सक्षमीकरणासाठी मंत्रालयांनी प्रयत्न करावेत – मनेका गांधी
नवी दिल्ली, 7 जून 2018
देशातील सर्व स्तरांतील महिलांच्या सक्षमीकरणासाठी सर्व मंत्रालयाने प्रयत्न करावे, असे आवाहन केंद्रीय महिला आणि बाल विकास मंत्री मनेका गांधी यांनी केले आहे. यासंदर्भात त्यांनी केंद्र सरकारच्या अखत्यारितील विविध मंत्रालयांना एक पत्र पाठवले आहे.
शासकीय योजनांमध्ये महिलांना केंद्र स्थानी ठेवले जावे, अशी अपेक्षा त्यांनी व्यक्त केली. शासकीय योजना किंवा कार्यक्रमांच्या संकल्पनेपासून अंमलबजावणीपर्यंतच्या प्रत्येक टप्प्यावर महिलांच्या सक्षमीकरणाकडे विशेष लक्ष दिले जावे, अशी सूचनाही मनेका गांधी यांनी केली आहे. महिला आणि बाल विकास विभागातर्फे राबविण्यात आलेल्या विविध यशस्वी उपक्रमांचा उल्लेख करत त्या यशस्वी करण्यात इतर मंत्रालयाने हातभार लावल्याबद्दल मंत्रीमहोदयांनी त्यांचे आभार मानले आहेत.
B.Gokhale/M.Pange/D.Rane
(Visitor Counter : 66
पंतप्रधान कार्यालय
योगसाधनेने शरीराची ताकद आणि मनःशांती वृद्धिंगत होते - पंतप्रधान
नवी दिल्ली, 17 जून 2023
पंतप्रधान नरेंद्र मोदी यांनी जनतेला योगसाधना हा त्यांच्या दिनचर्येचा एक भाग बनवण्याचे आवाहन केले आहे. योगसाधनेविषयीचे व्हिडिओ सामाईक करत पंतप्रधानांनी ट्वीट केले आहे.
“योगसाधना शरीराची ताकद आणि मनःशांती या दोघांमध्ये वाढ करते, चला निरोगी जीवनासाठी हा आपल्या दिनचर्येचा एक भाग बनवू या. विविध आसनांचे काही व्हिडिओ तुमच्यासाठी सामाईक करत आहे.M.Pange/S.Patil/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
भूविज्ञान मंत्रालय
अरबी समुद्रात घोंघावत असलेले ‘वायु’ चक्रीवादळाची तीव्रता वाढली: गुजरातला सतर्क राहण्याचा इशारा
नवी दिल्ली, 12 जून 2019
अरबी समुद्रात घोंघावत असलेले ‘वायु’ चक्रीवादळ उत्तरेकडे ताशी 13 किलोमीटर वेगाने सरकत असून, उद्या सकाळी गुजरात किनारपट्टीवर धडकण्याची शक्यता आहे. पोरबंदर आणि महुवा दरम्यान वेरावळ परिसरातल्या किनारपट्टीवर हे वादळ धडकण्याची शक्यता असून, दि.13 जून रोजी सकाळी ताशी 145 ते 170 किमी. वेगाने वादळी वारे वाहण्याचा अंदाज आहे. यामुळे सौराष्ट्र आणि कच्छ परिसरात मुसळधार पावसाचा इशारा देण्यात आला आहे. या काळात महाराष्ट्राच्या किनारपट्टी भागात ताशी 70 किमी वेगाने वारे वाहण्याचा अंदाज आहे. या काळात समुद्र खवळलेला राहील. मच्छिमारांनी समुद्रात जाऊ नये असा इशारा देण्यात आला आहे. कच्छ, देवभूमी, द्वारका, पोरबंदर, जुनागड, दीव, गिरसोमनाथ, अमरेली आणि भावनगर जिल्ह्यातल्या किनारपट्टी भागात चक्रीवादळाच्या वेळी दीड ते दोन मीटर उंचीच्या लाटा उसळण्याची शक्यता आहे.
B.Gokhale/S.Kane/D.Rane
(Visitor Counter : 138
राष्ट्रपती कार्यालय
राष्ट्रपतींनी टोक्यो ऑलिंपिक 2020 ला गेलेल्या भारतीय चमूसाठी 'हाय टी' सोहळ्याचे केले आयोजन
नवी दिल्ली, 14 ऑगस्ट 2021
राष्ट्रपती रामनाथ कोविंद यांनी टोक्यो ऑलिंपिक 2020 ला गेलेल्या भारतीय चमूसाठी 'हाय टी' सोहळ्याचे आयोजन आज, 14 ऑगस्ट 2019 रोजी राष्ट्रपती भवन कल्चरल सेंटर येथे केले होते. या सोहळ्याला उपराष्ट्रपती एम वेंकैया नायडू हे सुद्धा उपस्थित होते.
टोक्यो ऑलिंपिक 2020 ला गेलेल्या चमूने केलेल्या चमकदार कामगिरीचा भारताला अभिमान आहे असे राष्ट्रपतींनी या चमूशी संवाद साधताना त्यांना सांगितले.
भारताच्या ऑलिम्पिकमध्ये सहभागाच्या आत्तापर्यंतच्या इतिहासात यावेळी आपण सर्वाधिक पदके मिळवली आहेत. या कामगिरीमुळे युवकांना खेळांमध्ये भाग घेण्यास प्रोत्साहन मिळत आहे, असे सांगून खेळांप्रति सकारात्मक दृष्टिकोण पालकांमध्ये निर्माण झाल्याचेही त्यांनी नमूद केले.
टोक्यो ऑलिंपिकमधील भारताची कामगिरी ही फक्त कामगिरी या दृष्टिकोनातूनच नव्हे तर त्याच्याशी संबंधित शक्यतांच्या दृष्टिकोनातूनही महत्वपुर्ण आहे असे राष्ट्रपतींनी नमूद केले. बरेचसे खेळाडू त्यांच्या क्रीडाकारकिर्दीच्या सुरुवातीच्या टप्प्यावर आहेत. टोक्यो ऑलिंपिकमध्ये खेळाडूंनी बजावलेल्या कामगिरीतील त्यांचा उत्साह आणि कौशल्य यावरून येत्या काळात भारत जागतिक स्तरावर क्रीडा क्षेत्रात आपले स्थान निर्माण करेल असे दिसते. राष्ट्रपतींनी संपूर्ण भारतीय चमूचे, त्यांनी केलेल्या प्रयत्नांबद्दल कौतुक केले. खेळाडूंच्या तयारीमध्ये त्याचे प्रशिक्षक , सहाय्यक कर्मचारी, कुटुंबीय आणि त्यांच्या शुभचिंतकांनी बजावलेल्या भूमिकांची ही त्यांनी प्रशंसा केली.
Jaydevi PS/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 121
पंतप्रधान कार्यालय
आशियाई क्रीडा स्पर्धा 2022 मध्ये कुस्ती प्रकारात पुरुषांच्या 86 किलो वजनी गटात रौप्य पदक जिंकल्याबद्दल दीपक पुनियाचे पंतप्रधानांनी केले अभिनंदन
हँगझोऊ येथील आशियाई क्रीडा स्पर्धा 2022 मध्ये कुस्ती प्रकारात पुरुषांच्या 86 किलो वजनी गटात रौप्य पदक जिंकल्याबद्दल दीपक पुनियाचे पंतप्रधान नरेंद्र मोदी यांनी अभिनंदन केले आहे.
पंतप्रधानांनी X वर पोस्ट केले:
“दीपक पुनियाची अविस्मरणीय कामगिरी ! कुस्ती मध्ये पुरुषांच्या 86 किलो वजनी गटात रौप्य पदक जिंकल्याबद्दल अभिनंदन.
त्याची निष्ठा आणि खिलाडू वृत्ती खरोखरच प्रेरणादायी आहे आणि त्यातूनच ही अप्रतिम कामगिरी झाली आहे.”
आरोग्य आणि कुटुंब कल्याण मंत्रालय
भारताच्या कोविड-19 प्रतिबंधक लसीकरणाने पार केला 28 कोटींचा टप्पा
रुग्णसंख्या कमी होण्याचा कल कायम, भारतातील सक्रीय रुग्णसंख्येत घट होऊन ती 7,02,887 वर पोहचली
भारतात गेल्या 24 तासात 53,256 नव्या रुग्णांची नोंद. 88 दिवसातला निचांक
सलग 39 व्या दिवशी नव्या रुग्णांपेक्षा बरे होणाऱ्यांची संख्या अधिक
बरे होण्याचा दर वाढून 96.36% वर
दैनंदिन पॉझिटीव्हीटी दर 3.83%, सलग 14 व्या दिवशी तो 5% पेक्षा कमी
नवी दिल्ली, 21 जून 2021
भारताच्या देशव्यापी लसीकरण अभियानाने काल 28 कोटींचा मैलाचा टप्पा पार केला. आज सकाळी 7 वाजेपर्यंत उपलब्ध अहवालानुसार 38,24,408 सत्रांमध्ये, एकूण 28,00,36,898 लसी देण्यात आल्या आहेत. गेल्या 24 तासात 30,39,996 लसी देण्यात आल्या.
यात समावेश आहे:
|
|
HCWs
|
|
1st Dose
|
|
1,01,25,143
|
|
2nd Dose
|
|
70,72,595
|
|
FLWs
|
|
1st Dose
|
|
1,71,73,646
|
|
2nd Dose
|
|
90,51,173
|
|
Age Group 18-44 years
|
|
1st Dose
|
|
5,59,54,551
|
|
2nd Dose
|
|
12,63,242
|
|
Age Group 45-59 years
|
|
1st Dose
|
|
8,07,11,132
|
|
2nd Dose
|
|
1,27,56,299
|
|
Over 60 years
|
|
1st Dose
|
|
6,47,77,302
|
|
2nd Dose
|
|
2,11,51,815
|
|
Total
|
|
28,00,36,898
कोविड -19 प्रतिबंधक लसीकरणाच्या नव्या टप्प्याला आज सुरुवात होत आहे. देशभरात लसीकरणाचा वेग आणि व्याप्ती वाढवण्यासाठी केन्द्र सरकार वचनबद्ध आहे. पंतप्रधान श्री नरेन्द्र मोदी यांच्या हस्ते 16 जानेवारी 2021 रोजी देशव्यापी लसीकरण अभियानाला सुरुवात झाली होती.
भारतात गेल्या 24 तासात 53,256 नव्या रुग्णांची नोंद झाली. गेल्या 88 दिवसातली ही सर्वात कमी दैनंदिन रुग्णसंख्या आहे. भारतात दैनंदिन रुग्णसंख्येत सातत्याने घट होत आहे.
सलग 14 दिवस 1 लाखापेक्षा कमी दैनंदिन रुग्णसंख्येची नोंद झाली आहे. केन्द्र, राज्ये आणि केन्द्र शासित प्रदेशांच्या सातत्यपूर्ण आणि समन्वयाने केलेल्या प्रयत्नांचेच हे फळ आहे.
भारतात सक्रीय रुग्णसंखेतही सातत्याने घट होत आहे. देशात आज 7,02,887 सक्रीय रुग्ण आहेत.
गेल्या 24 तासात सक्रीय रुग्णसंख्येत एकूण 26,356 इतकी घट झाली असून सध्या देशात केवळ 2.35% सक्रीय रुग्ण आहेत.
कोविड -19 संसर्गातून मोठ्या प्रमाणावर रुग्ण बरे होत असल्याने सलग 39 व्या दिवशी भारतात नव्या रुग्णांपेक्षा बरे होणाऱ्यांची संख्या अधिक आहे. गेल्या 24 तासात 78,190 रुग्ण बरे झाले आहेत.
दैनंदिन नव्या रुग्णांच्या तुलनेत गेल्या 24 तासात जवळपास, 25,000  रुग्ण बरे झाले.
भारतात महामारीच्या सुरुवातीपासून ते आतापर्यंत एकूण 2,88,44,199 तर गेल्या 24 तासात 78,190 रुग्ण कोविड-19 संसर्गातून बरे झाले आहेत. रुग्ण बरे होण्याचा कल सातत्याने सकारात्मक असून आता रुग्ण बरे होण्याचा एकूण दर 96.36% झाला आहे.
चाचण्यांच्या क्षमतेत सातत्याने वाढ होत आहे. गेल्या 24 तासात देशात 13,88,699 चाचण्या करण्यात आल्या. देशात आतापर्यंत एकूण 39.24 कोटींपेक्षा अधिक  चाचण्या करण्यात आल्या आहेत.
देशात एकीकडे चाचण्या वाढत असून दुसरीकडे साप्ताहीक पॉझिटीव्हीटी दरात घट कायम आहे. सध्या साप्ताहीक पॉझिटीव्हीटी 3.32% तर दैनंदिन पॉझिटीव्हीटी 3.83% आहे. सलग 14 व्या दिवशी हा 5% पेक्षा कमी आहे.U.Ujgare/V.Ghode/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 153
भारतीय निवडणूक आयोग
2019 च्या सार्वत्रिक निवडणुकीच्या दुसऱ्या टप्प्यासाठी 18 एप्रिलला मतदान
दुसऱ्या टप्प्यात 12 राज्ये आणि एका केंद्रशासित प्रदेशातल्या 97 लोकसभा मतदार संघांचा समावेश
15 कोटी 79 लाख 34 हजार मतदार ठरवणार 1629 उमेदवारांचे भवितव्य
मतदान सुरळीत होण्यासाठी 1 लाख 81 हजारहून अधिक मतदान केंद्रे
नवी दिल्ली, 16 एप्रिल 2019
दुसऱ्या टप्प्यात मतदान होणारे लोकसभा मतदार संघ 
|
|
राज्ये / केंद्रशासित प्रदेश
|
|
दुसऱ्या टप्प्यातले लोकसभा मतदार संघ
|
|
एकूण मतदार
|
|
पुरुष मतदार
|
|
महिला मतदार
|
|
तृतीयपंथी मतदार
|
|
निवडणूक रिंगणातले मतदार
|
|
मतदान केंद्रे
|
|
आसाम
|
|
05
|
|
6910592
|
|
3554460
|
|
3355952
|
|
180
|
|
50
|
|
8992
|
|
बिहार
|
|
05
|
|
8552274
|
|
4492599
|
|
4059375
|
|
300
|
|
68
|
|
8644
|
|
छत्तीसगड
|
|
03
|
|
4895719
|
|
2432554
|
|
2463102
|
|
63
|
|
36
|
|
6484
|
|
जम्मू –काश्मिर
|
|
02
|
|
2960027
|
|
1543571
|
|
1416387
|
|
69
|
|
24
|
|
4426
|
|
कर्नाटक
|
|
14
|
|
26338277
|
|
13352234
|
|
12983284
|
|
2759
|
|
241
|
|
30410
|
|
महाराष्ट्र
|
|
10
|
|
18546036
|
|
9694373
|
|
8851390
|
|
273
|
|
179
|
|
20321
|
|
मणिपूर
|
|
01
|
|
928626
|
|
447843
|
|
480751
|
|
32
|
|
11
|
|
1300
|
|
ओदिशा
|
|
05
|
|
7693123
|
|
3945025
|
|
3747493
|
|
605
|
|
35
|
|
9117
|
|
तामिळनाडू
|
|
39
|
|
59869758
|
|
29594923
|
|
30269045
|
|
5790
|
|
845
|
|
67664
|
|
त्रिपुरा
|
|
01
|
|
1257944
|
|
637649
|
|
620291
|
|
4
|
|
10
|
|
1645
|
|
उत्तर प्रदेश
|
|
08
|
|
14076635
|
|
7583431
|
|
6492326
|
|
878
|
|
70
|
|
16162
|
|
पश्चिम बंगाल
|
|
03
|
|
4932346
|
|
2522887
|
|
2409372
|
|
87
|
|
42
|
|
5390
|
|
पुद्दुचेरी
|
|
01
|
|
973161
|
|
459266
|
|
513799
|
|
96
|
|
18
|
|
970
|
|
एकूण
|
|
97
|
|
157934518
|
|
80260815
|
|
77662567
|
|
11136
|
|
1629
|
|
181525
|
|
दुसऱ्या टप्प्यात मतदान होणारी राज्ये / केंद्रशासित प्रदेश
|
|
13
M.Chopade/N.Chitale/D.Rane
(Visitor Counter : 124
पंतप्रधान कार्यालय
सनदी लेखापाल दिनानिमित्त पंतप्रधानांकडून सर्व सनदी लेखापालांना शुभेच्छा
सनदी लेखापाल दिनानिमित्त पंतप्रधान नरेंद्र मोदी यांनी सर्व सनदी लेखापालांना शुभेच्छा दिल्या आहेत. अर्थशास्त्राच्या क्षेत्रात सनदी लेखापालांच्या महत्त्वाबाबत आपले विचार व्यक्त करणारा एक व्हिडिओ देखील पंतप्रधानांनी सामाईक केला आहे.
पंतप्रधानांनी ट्वीट केले आहे;
"आपल्या अर्थव्यवस्थेमध्ये सनदी लेखापालाची महत्त्वाची भूमिका आहे. सनदी लेखापाल दिनानिमित्त सर्व सनदी लेखापालांना माझ्याकडून शुभेच्छा. देशाच्या अर्थव्यवस्थेची अधिकाधिक वृद्धी करण्यासाठी आणि पारदर्शकता निर्माण करण्यासाठी त्यांनी आपली कठोर मेहनत कायम सुरू ठेवावी."
गृह मंत्रालय
केंद्रीय गृहमंत्री अमित शाह यांच्या उपस्थितीत सरदार वल्लभाई पटेल पोलीस अकादमीचा 70 वा दीक्षांत सोहळा संपन्न
नवी दिल्ली, 24 ऑगस्ट 2019
केंद्रीय गृहमंत्री अमित शाह यांनी आज हैदराबाद येथील सरदार वल्लभाई पटेल पोलीस अकादमीच्या 70 व्या दीक्षांत सोहळ्याला संबोधित केले. ते म्हणाले, सरदार पटेल यांच्या नावाने असलेल्या अकादमीच्या आजच्या दीक्षांत सोहळ्यानंतर 103 पोलीस अधिकारी आपल्या उज्जवल आयुष्याची सुरुवात करतील. हैदराबाद एक ऐतिहासिक जागा आहे, ज्याठिकाणी ही पोलीस अकादमी आहे. देशाच्या स्वातंत्र्यानंतर 630 पेक्षाही अधिक संस्थांनांचे देशात विलीनीकरण झाले. मात्र, हैदराबादचा निजाम भारतात विलीनकरणास तयार नव्हता. सरदार पटेल यांनी ऐतिहासिक पोलीसी कारवाईच्या माध्यमातून हैदराबाद, तेलंगणा, कर्नाटक आणि महाराष्ट्रातील काही भाग देशाशी जोडला.
अमित शाह यांनी सरदार पटेलांना श्रद्धांजली देत पुढे म्हटले की, कलम 370 मुळे जम्मू-काश्मीर 630 संस्थांनांसारखा देशात विलीन झाला नाही. त्यामुळे तेंव्हापासून प्रत्येकाला वाटत होते की, काही तरी अपूर्ण राहिले आहे. हे कार्य आज पंतप्रधान आणि देशाचे लोकप्रिय नेते नरेंद्र मोदी यांच्या नेतृत्वात पूर्ण करण्यात आले. भारतीय संसदेने कलम 370 रद्द करुन जम्मू-काश्मीरला भारताचा अविभाज्य घटक बनवले.
अमित शाह पुढे म्हणाले की, सरदार पटेल यांनी भारतीय पोलीस सेवेला भ्रष्टाचारमुक्त भारताची निर्मिती करण्याची जबाबदारी दिली होती. त्यामुळे आज जे अधिकारी भारतीय पोलीस सेवेत रुजू होत आहेत, त्यांनी सरदार पटेल यांची अपेक्षा लक्षात ठेवावी.
आज देशासमोर दहशतवाद, अंतर्गत सुरक्षा, सायबर गुन्हेगारी रोखण्याबरोबरच शेजारील देशांनी निर्माण केलेले संकट आहे. जोपर्यंत देश अंतर्गत सुरक्षित होत नाही, तोपर्यंत विकसित होत नाही. पंतप्रधानांचे पाच ट्रिलीयन अर्थव्यवस्थेचे स्वप्न पूर्ण करण्यासाठी देशात शांतता आणि कायदा-सुव्यवस्था प्रस्थापित करण्याची आवश्यकता आहे, असे शाह म्हणाले.
S.Thakur/P.Kor
(Visitor Counter : 79